Downloaded from YTS.BZ
Official YIFY movies site: YTS.BZ
Rar se întâmplă să se pună cineva cu o companie mare ca Boeing.
Ridicați mâna dreaptă!
DIRECTOR CTC BOEING 1985 - 2017
Jurați să spuneți adevărul și numai adevărul?
Jur.
Boeing luptă până la capăt.
AVOCATUL LUI BARNETT
El le cerea oamenilor să încalce reguli și reglementări
pentru care puteau fi trași la răspundere și urmăriți penal.
Puteam pune publicul în pericol.
Gravitatea celor implicate de mărturia lui m-a lăsat cu gura căscată.
John a fost curajos că a vorbit deschis.
Eu, unul, m-am gândit că așa ceva ți-ar pune viața în pericol.
John trebuia să își continue depoziția a doua zi dimineață.
Dar, la ora 10:00, John nu ajunsese încă.
Am sunat la hotel
și am cerut să-mi facă legătura cu el.
Telefonul suna în gol.
Am întrebat dacă poate merge cineva să vadă dacă mai doarme.
Au zis: „Nu, nu e în cameră.”
Am întrebat: „Mașina lui e afară?”
Administratoarea s-a întors la telefon și a zis
că s-a dus la mașină și s-a uitat la el din dreptul pasagerului.
Atunci a sunat la Urgențe.
Boeing a mai dat lumii un motiv să se teamă de zbor.
Mai multe avioane Dreamliner noi au luat foc.
Un motor Boeing 777 a cedat la câteva minute după decolare.
Așa arată casa părinților mei după ce un motor de 777 a explodat în aer.
129 de pasageri au fost evacuați. Cinci persoane au fost rănite.
…50 de răniți după ce un avion a intrat în derivă în zbor.
Un pasager a murit din cauza unei explozii.
Continuă să se întâmple lucruri foarte periculoase.
Când vezi știre după știre, incident după incident,
te miri cum de mai zboară Boeing.
ÎN CĂDERE LIBERĂ: ZIUA JUDECĂȚII PENTRU BOEING
INSPECTOR DE CALITATE LA BOING
Și acum mă uit după avioane oricând le aud, ca un copil.
Da.
Am iubit mereu aviația.
Tata pilota un F-14.
Mergeam mereu la porți, să văd cum decolează avioanele.
Am copilărit în zona Seattle. Eram sigur că o să lucrez la Boeing.
Am fost fericit când m-au recrutat, după absolvire.
Boeing era o companie fantastică.
Dacă purtai tricoul cu Boeing, veneau oamenii la tine, să-ți vorbească.
Era un sentiment de mândrie.
Aprindere.
Lansare.
Am fost mult timp inginer aerospațial, dar voiam să trec la avioane.
Și voiam să lucrez la cel mai bun producător de avioane.
În răstimp de un secol, Boeing a transformat călătoriile.
…cea mai mare companie aerospațială din lume.
Eram mândru că lucram la Boeing. Și acum sunt mândru.
Boeing mi-a schimbat viața.
Eram foarte săraci când eram mic,
dar traiectoria financiară ni s-a schimbat complet.
Să lucrezi la Boeing,
să ai un post acolo, așa ceva era o onoare.
Iată compania Boeing!
Aici se construiesc avioane
și totul e centrat pe o idee.
Să facă totul puțin mai bine decât e necesar.
Compania Boeing era unică prin faptul că, dacă apărea o dispută,
departamentul de calitate avea ultimul cuvânt în privința aprobării.
- Suntem gata, nu? - Da.
Tot ce făceai era verificat de două-trei persoane
ca să se garanteze că totul e corespunzător.
Nu cred că o să meargă. Vorbesc serios.
Pe atunci, calitatea era frâna sistemului.
La orice problemă, opreau linia de producție.
Conducerea te susținea.
- Să aștepte până suntem gata. - Bine.
Apoi, dintr-odată, atmosfera s-a schimbat complet.
Cum e să fii directorul general care ajunge…
Cum e în prima zi? Ce ați găsit la Boeing?
Abordarea a fost să începem cu începutul. Era nevoie de o discuție de la zero.
Putem spune că declinul Boeing
a început de la angajarea lui Jim McNerney ca director general.
Părea candidatul perfect.
Făcuse facultatea la Yale
și masteratul la Harvard.
Jim McNerney arăta ca un actor potrivit pentru rolul de senator.
CONDUCEREA BOEING
Jim McNerney fusese mult timp director la General Electric
și protejatul celui mai influent director general al secolului al XX-lea,
un om pe nume Jack Welch.
Fac parte, ca mulți alții, dintr-un vis american.
Jack Welch fusese primul director general al unei mari companii americane
care se concentrase pe maximizarea profiturilor cu orice preț.
Introdusese rapid externalizarea,
sediile în străinătate, concedierile în masă.
Cel mai bun lucru pentru el este
să-i spui cât mai repede angajatului că e între ultimii 10%, să știe.
Jack Welch de la GE concedia anual ultimii 10% dintre angajați.
Îi ținea pe oameni stresați de teama concedierii.
Cu toate aceste strategii, Jack Welch a transformat GE
în cea mai valoroasă companie din lume.
Era un model pentru mai toate celelalte corporații din SUA.
Consiliul de administrație al Boeing nu făcea excepție.
Știam că vreau să conduc. Nu știam ce anume.
Când McNerney preia conducerea,
Boeing adoptă total stilul lui Jack Welch: profitul mai presus de orice.
Avea acum și sarcina de a dezvolta un nou avion.
Noul 787 nu a fost construit încă, dar Boeing pariază pe confortul său,
denumindu-l „Dreamliner”.
Proiectarea și construcția modelului 787
ar fi costat aproximativ zece miliarde de dolari.
Dar consiliul nu voia să cheltuiască atât.
O sursă mi-a dat documente interne care arătau că planul Boeing
era să construiască avionul cu cinci miliarde,
jumătate din costul normal.
CU 787, BOEING SCHIMBĂ CONSTRUCȚIA DE AVIOANE
Compania Boeing era vestită pentru cum își construia avioanele.
Schimbarea majoră a fost la 787.
787, CONSTRUIT PESTE HOTARE
Am aflat că urmau să comande în alte părți
secțiuni importante ale avionului, ca să facă economie.
Secțiunea mediană a fost construită în Italia.
Aripile și bateriile, în Japonia.
Din Coreea de Sud, vârfurile aripilor și fuzelajul posterior.
Aproape tot avionul era construit în afară.
Era clar că asta va afecta direct siguranța și calitatea.
ÎNGRIJORĂRILE IAU AVÂNT
Nu mai aveam control imediat asupra siguranței acelor piese.
Trebuia să acceptăm ce ni se dădea și să punem pe avion.
UZINA DE ASAMBLARE BOEING
Au început să vină piesele de la acești furnizori…
iar planul era ca avionul să fie asamblat în trei zile.
Când Boeing a unit cele două segmente de fuzelaj,
cineva mi-a trimis o poză.
Era ditamai spațiul între ele.
PIESELE DE LA 787 NU SE POTRIVESC PERFECT
Problema era că unele dintre aceste firme nu puteau face ce le dăduse Boeing.
Nu puteau produce piesele comandate.
S-a lăsat rău.
CASETA ARIPII, PREA STRÂMTĂ FIXARE INCORECTĂ
Prea mult din avion se producea extern.
PROBLEMĂ STRUCTURALĂ ÎNTRE ARIPĂ ȘI FUZELAJ
Nimic nu se potrivea.
DREAMLINE, UN COȘMAR AL EXTERNALIZĂRII
Întârzierile se țineau lanț.
ÎNTÂRZIERI LA DREAMLINER
Boeing voia să construiască încă o linie de asamblare pentru 787,
pentru a crește producția.
Boeing se născuse în Seattle și nu mai construise avioane altundeva.
Boeing avea aici probabil cei mai pricepuți lucrători
din industria mondială a aviației.
Dar erau în mare parte sindicalizați.
Iar McNerney ura sindicatele.
Îi creșteau cheltuielile.
În 2009, a spus:
„Vom construi o a doua linie 787 în Carolina de Sud.”
Spun mereu cu mândrie că nu avem sindicate în Carolina de Sud,
pentru că nu avem nevoie de ele aici.
Din nou, conducerea Boeing a luat decizii nu în numele siguranței,
ci în numele reducerii de costuri, în numele profiturilor companiei.
Ce ați învățat de la inginerii dv.
despre renașterea și reconsolidarea vechiului Boeing, așa cum îl știm?
Nu ne întoarcem la vechiul Boeing.
Cinci, patru, trei…
- Doi, unu. - Doi, unu.
Tăiați!
Când Boeing a deschis uzinele acolo,
Carolina de Sud nu avea industrie aeronautică.
Deci, evident, nu aveau lucrători cu experiență.
Trimiteau constant experți din Seattle.
John Barnett a fost printre ei.
După angajarea la Boeing,
vorbeam la un moment dat cu colegii despre locurile de unde ne tragem.
Le-am spus că sunt din Louisiana.
Unul dintre ei a sărit:
„Ești omul smârcurilor din Louisiana, deci?”
Așa am rămas cu porecla „Smârc”.
Am fost responsabil de calitate în Seattle timp de 15 ani.
Am fost printre primii manageri
aduși la Charleston ca să ajute la înființarea noii uzine Dreamliner.
Sarcina mea era să mă asigur că avionul era construit corect.
John era un om de mare calitate, un pasionat al aeronauticii.
Amândoi răspundeam de calitate. Eram buni prieteni.
Cumpăram cu kilogramul coadă de aligator de la John, care era din Louisiana.
Eu fiind din sud,
în Carolina de Sud aveam ocazia să fiu aproape de familie.
Spuneam mereu că era gălăgios și orgolios.
După gălăgie știai când intra în cameră.
Da, omul smârcurilor.
Când m-am mutat în Charleston și l-am cunoscut pe John Barnett,
am văzut că eram făcuți din același aluat.
Pentru noi, calitatea era pe primul loc.
INSPECTOR DE CALITATE 1978-2014
Eu și John ne-am cunoscut în timpul delegațiilor de recrutare.
TÂRG DE CARIERE
Intervievam peste 100 de oameni pe săptămână.
Ni s-a spus de la început
că nu voiau influența sindicatului în Charleston.
Iar acordul cu statul Carolina de Sud cerea
ca majoritatea angajaților să fie din partea locului.
Organizam târguri de cariere. Angajam proaspeți absolvenți de facultate.
Era suficient să știi ce e o șurubelniță,
că Boeing te angaja.
Ce zici de angajații de aici?
Sunt praf.
- Praf? - Bine, nu toți.
Nu toți, dar cei mai mulți dintre ei sunt praf.
Vin doar să ponteze. Asta cred eu.
Da, fix asta fac.
M-am dus la șefi să le spun că oamenii nu sunt instruiți bine.
Nu știau despre proceduri, cerințe FAA…
Erau instruiți doar să ștampileze documente.
Dar șefii nu erau interesați de instruire. Voiau doar să scoată produsul pe piață.
Forța de muncă din Charleston efectiv nu știa cum să construiască
una dintre cele mai complicate mașinării din lume.
Aproape imediat au început să curgă greșeli peste greșeli.
Mă plimbam prin unitatea de producție
și am auzit niște bătăi foarte puternice.
Când m-am apropiat,
am văzut un manager care folosea un baros
ca să bată un bolț într-un tren de aterizare.
Mi-am zis că trebuie să înregistrez ce se întâmplă.
Am luat camera și i-am arătat lui John Barnett ce filmasem.
Nu asamblezi avioane cu barosul.
Un bolț de siguranță fusese bătut de-l luase dracu'.
Prin anii '90, avuseserăm probleme cu acele bolțuri. Se fisurau de la uzură.
Avionul EL AL s-a izbit de clădire după ce pierduse două motoare.
Boeing, compania care a construit avionul, cere tuturor companiilor aeriene
să inspecteze bolțurile care fixează motoarele aeronavelor 747.
Sunt halucinant de multe posibilități să se rupă.
John a zis: „Trebuie să le arăți șefilor.”
Mă așteptam să-l mustre pe acel manager și să rezolve situația.
În schimb, mi s-a spus să distrug înregistrarea.
Am fost transferat, ca să nu mai investighez ce se întâmpla.
Părea un fel de a ne spune
că producția va continua indiferent dacă vrem noi sau nu.
Trebuie să ajungi să fii mai bun și să țintești mai sus.
Nu e vorba de băi în jacuzzi
și nu trebuie să fie toată lumea de acord.
Șeful trebuie să fie un lider care să te împingă de la spate
și să te provoace.
Pe Jim McNerney îl interesa
numai respectarea programului la cel mai mic cost.
Ca urmare, că nu tolera nicio întârziere în producție.
Toți sunt presați să respecte afurisitul de program,
indiferent de calitate.
Dacă avionul nu era gata cât mai repede, managerii nu-și mai luau primele.
La vremea aceea, inspectam un avion.
Am văzut o gaură la îmbinarea fuzelajului posterior,
iar elementul de fixare nu era de dimensiunea potrivită.
Mă îngrijora ce văzusem.
S-au pierdut avioane din cauza asta.
I-am spus responsabilului de calitate. Mi-a zis: „Vezi-ți de treabă!”
Oricine ar fi oprit procesul de producție pentru a remedia un defect
o încasa de nu se vedea.
Oamenii ăia dădeau de necaz.
Vă urez bun-venit la ceremonia de certificare
a modelului Boeing 787 Dreamliner.
După lansarea Dreamliner, Boeing avea probleme financiare.
Nu voiau să investească într-un alt design nou,
fiindcă investiția într-un avion nou costă enorm.
Boeing se confruntă cu turbulențe
din partea unui rival străin cu ambiții mari.
Airbus a primit undă verde.
A320neo a fost aprobat.
Apoi Airbus a anunțat
că va pune motoare noi, economice, pe cel mai popular avion al său,
economisind 20% din costul combustibilului.
Clienții au comandat peste 4.300 de avioane.
Airbus a făcut praf Boeing.
Jim McNerney a intrat în panică.
Trebuia să facă un nou avion.
Boeing tindea spre un înlocuitor cu totul nou pentru 737,
dar asta ar fi durat ani.
Jim McNerney a luat o decizie foarte pripită.
McNerney a decis să facă ceva simplu
și să pună motoare noi, economice, pe 737.
Așa a apărut 737 MAX.
De îndată ce au făcut anunțul, au început să aibă vânzări masive.
O comandă masivă de la Southwest Airlines…
Lion Air Group a cumpărat 50 de avioane Boeing 737 MAX…
Avem comenzi cât vezi cu ochii.
O mare ușurare pentru Boeing.
Asta însemna profit pentru acționari.
- Jim McNerney! - Mulțumesc!
Și mulți bani pentru directorul general.
În 2015, când s-a retras, Jim McNerney câștigase sute de milioane de dolari.
A plecat acasă cu zeci de milioane ca pensie.
Sunt sigur că a plecat mulțumit de sine: „Uite prețul acțiunilor!”
PREȚUL ACȚIUNILOR BOEING 2005-2015 67.78 $- 140.06 $
CONDIȚIA MĂREȚIEI
Și, cum reducerea costurilor părea să dea roade,
urma să continue chiar și după plecarea lui.
La plecarea lui McNerney, consiliul a numit un succesor ales de el,
pe Dennis Muilenburg.
Înainte să preia conducerea, Muilenburg a stat cu McNerney timp de 18 luni.
Cred că, în acel răstimp, McNerney i-a arătat tot ce făcuse
ca să asigure marele succes financiar și i-a zis: „Ține-o tot așa!”
Zis și făcut.
Acțiunile Boeing continuă să crească accelerat.
Ați fost surprins?
Acțiunile creșteau parabolic. N-aș spune că m-a surprins.
Promiseserăm o creștere a producției. Acum livram ce am promis.
- Cred că merită o valoare mai mare… - Așa cred și eu.
Vom vorbi mult despre finanțe…
Când a venit Muilenburg, mi-am zis că n-o să se schimbe nimic.
De fapt, a fost și mai rău.
UZINA DIN CAROLINA DE SUD
Într-o zi, am fost chemat la Dreamliner.
Am găsit așchii de metal
pe tot cablajul electronic de sub podea.
Când montau podeaua,
se desprindeau așchii de metal de la șuruburi.
În timp, așchiile aveau să vibreze acolo, jos, și să scurtcircuiteze firele.
Se știe că un mic scurtcircuit poate doborî un avion.
Swiss Air 111, avem fum în cockpit.
2 SEPTEMBRIE 1998
Solicităm întoarcerea de urgență.
Un fir ros de la un sistem de divertisment din zborul Swiss Air 111
a provocat un incendiu fatal.
Au murit cu toții.
Suntem la 1.800 de metri deasupra epavei.
La Zborul TWA 800,
un fir ros din rezervoarele de combustibil a provocat o explozie fatală.
Un 787 Dreamliner are cam 20.000 de șuruburi de-astea.
Vorbim de vreo 60.000 de așchii care se mișcă pe firele astea.
I-am comunicat problema șefului meu.
A zis: „O să coste prea mult și o să dureze prea mult să le eliminăm.”
Cât o să coste și cât o să dureze
dacă un avion se prăbușește cu 350 de oameni la bord?
Am spus: „Nu semnez că acest avion poate zbura fără riscuri.”
Dar n-au vrut să audă.
După aceea, mă transferau la câte patru, șase luni,
doar ca să mă șicaneze.
La fiecare transfer, găseam câte o problemă majoră.
Voiam să-ți cer părerea. Socrii mei o să zboare cu așa ceva.
Ți se par sigure?
UZINA DREAMLINER DIN CAROLINA DE SUD
Îți sunt doar socri.
- Tu ai zbura cu așa ceva? - Nu.
Ai vacanță plătită integral.
- Când? - Dar zbori cu 787.
- Rahat! - Ce e?
Nu! Nu plecăm în nicio vacanță cu 787!
- Știi ce se întâmplă într-un 787? - Ce?
Ce nu se întâmplă!
N-aș zbura cu un avion de-ăsta.
Văd nivelul de calitate la care se lucrează aici.
Charleston e prima uzină
unde majoritatea oamenilor care lucrează la avion nu vor să zboare cu el.
Dacă propriii tăi oameni nu au încredere să zboare cu produsul,
de ce îl scoți pe piață, să ajungă la public?
Uzina din Charleston avea o cultură total diferită de cea din Seattle.
Dar, în 2015, s-au tras semnale de alarmă
când am descoperit că niște axe corodate de tren de aterizare
pe care le casaserăm,
vopsite cu roșu și inscripționate „casat”,
au ajuns să fie folosite la linia de producție Dreamliner.
Piesele acelea erau efectiv putrede.
Când am început să cercetez, am aflat că piesele casate
fuseseră puse înapoi pe de ani în șir.
RESPONSABIL DE CALITATE FURNIZOR
STOP! ACTIVITATE NEAUTORIZATĂ
PIESE AVARIATE
DETERIORARE STRUCTURALĂ
Nu vom ști niciodată câte astfel de piese au ajuns în avioane.
Boeing a livrat peste 1.200 de avioane Dreamliner.
Flota operează în peste 85 de țări,
cu un miliard de pasageri.
Așa că am declanșat o investigație.
PIESE CASATE REINTRODUSE ÎN PRODUCȚIE
Niciun manager nu a fost concediat, arestat sau suspendat.
De parcă asta era ceva normal.
Nu știu ce înseamnă asta pentru miile de avioane în uz.
În acest moment, e greu de spus.
Modul în care își tratează oamenii și responsabilii de calitate
distruge întreaga companie.
Iar asta mă sperie. Mă sperie de moarte.
John venea acasă îngrijorat.
Spunea: „Nu-mi vine să cred că oamenii ăștia nu înțeleg.”
Am văzut mai târziu că începea să-l afecteze.
M-am gândit serios dacă merg sau nu la Resurse Umane,
pentru că, la Boeing, dacă mergi la Resurse Umane, devii o țintă.
Știam din experiență și din alte incidente
că, cel mai probabil, Boeing concediază pe loc.
Îți confiscă telefonul, computerul și toate documentele.
Și te trezești șomer,
pus pe lista neagră a unei întregi industrii.
Îmi era teamă de ce aveau să facă.
Dar puneau în pericol siguranța pasagerilor.
E inacceptabil.
M-am decis să mă lupt cu ei.
Am mers la Resurse Umane. Le-am spus că încalcă procedurile.
Mi-au spus: „Da, ai dreptate.” Și n-au făcut nimic să îndrepte lucrurile.
Am depus o plângere cu privire la etică. Nimic.
Am scris la Comisia de Etică a corporațiilor din Washington.
Conducerea n-a făcut nimic.
Am depus o plângere la OSHA, siguranța muncii.
Am mers la FAA, organismul de supraveghere și control,
ca să se rezolve aceste probleme.
Chiar nu-i pasă nimănui?
Sau trebuie să se prăbușească un avion ca să-și spună că trebuia să mă asculte?
10 MARTIE 2019
Îmi amintesc că m-am trezit în dimineața de duminică.
Cei doi copii erau lângă mine.
M-am gândit că ar fi frumos ca el să vadă o poză cu copiii,
așa că am făcut un selfie cu cei doi copii.
Am scris: „Bună dimineața, tati!” Și am pus multe emojiuri.
BUNĂ DIMINEAȚA, TATI!
MESAJUL NU S-A TRIMIS
Am observat că mesajul nu fusese trimis, ceea ce mi s-a părut cam neobișnuit.
Dar am pus-o pe seama semnalului slab din Addis Abeba.
Mick lucra cu la Națiunile Unite și călătorea mult.
Era animat de dorința de a ajuta oamenii.
Câteva ore mai târziu, mi-am luat telefonul
și el tot nu răspunsese.
Dar aveam multe apeluri pierdute de la un prieten.
L-am sunat, iar el m-a întrebat dacă am văzut știrile.
„A fost un accident aviatic.” Apoi a spus: „Cred că Mick era în avion.”
Am spus: „Nu.”
Un zbor Ethiopian Airlines s-a prăbușit la scurt timp după decolare,
toți cei 157 de pasageri și membri ai echipajului
pierzându-și viața.
Parcă s-a oprit timpul în loc.
Oamenii nu dispar din senin din viața ta.
Acum sunt, acum nu mai sunt.
Dar asta s-a întâmplat.
El nu mai era.
Atunci, creierul meu de ingineră a intrat în funcțiune.
Am început să mă documentez.
Boeing se confruntă cu întrebări privind siguranța
la a doua prăbușire în doar cinci luni.
Avionul Lion Air s-a prăbușit în largul coastelor Indoneziei,
cu aproape 200 de oameni la bord.
Am aflat că nu era nici măcar prima prăbușire cu MAX.
Avioane noi-nouțe să cadă din cer
de două ori?
Cum e posibil?
Voiam răspunsuri.
Toate avioanele MAX 8 și 9 au fost consemnate de urgență la sol.
FAA a reținut avioanele la sol până la confirmarea siguranței de zbor.
În ancheta celor două prăbușiri, s-a ajuns rapid
la un nou sistem numit MCAS.
Softul MCAS poate prelua controlul avionului în zbor.
…piloții rămân neputincioși.
PILOȚII AU SEMNALAT PROBLEMA DE 2 ANI
Boeing a ascuns informații esențiale față de FAA, clienți și piloți ai 737 MAX.
FAA a estimat că alte 15 avioane MAX se vor prăbuși în următoarele decenii.
Boeing și directorul său general știau că sistemul defect prezenta un risc,
dar au spus publicului că MAX era la fel de sigur ca orice alt avion.
Cu cât aflam mai multe, cu atât înțelegeam că totul era greșit
și că trebuia să facem dreptate.
NU AU FĂCUT NIMIC
NEGLIJENȚĂ CRIMINALĂ
Copiii mei știu că tatăl lor s-a urcat într-un avion
construit de niște oameni răi.
Fiul meu m-a întrebat: „O să-i prindem pe ăia răi?”
I-am zis: „Nu știu. Vom trăi și vom vedea.”
După prăbușirile 737 MAX,
toată lumea din fabrica noastră era în stare de șoc.
Ne luăm munca în serios.
Mai ales în ce privește calitatea, aprobarea un produs bun.
Și… am fost distrus.
Pot să iau o pauză? Scuze!
Emoțional, a fost un nor negru pentru toată lumea.
Ce facem noi?
De ce lucrăm în domeniul ăsta? De ce expediem așa lucrurile?
Așa ceva te afectează.
În fiecare zi ne facem griji pentru pasagerii care zboară.
Am suferit pentru rudele victimelor,
mai ales când le-am văzut cu portretele celor dragi.
E greu de digerat pentru oricine,
dar pentru un angajat Boeing era foarte greu de privit.
Fiica mea avea vocație umanitară. Decisese să-și dedice viața altor oameni.
Era prima ei zi de lucru.
De ce a trebuit să ne trezim și să auzim la telefon
că cei doi băieți ai noștri s-au prăbușit cu avionul?
Fiica noastră, Samya, se îndrepta spre Africa de Est
pentru a-și începe cariera în sănătatea publică.
Cel mai tare m-am înfuriat când am citit
că avocații companiei Boeing au spus că familiile nu merită
compensații pentru durerea și suferința prin care au trecut cei dragi.
Au spus că s-a întâmplat atât de repede încât victimele n-au știut ce e.
Mă gândesc foarte des la ultimele lor șase minute.
Soția și soacra mea știau că vor muri.
A trebuit să-i consoleze cumva pe copii în acele ultime clipe,
știind că erau ultimele.
Aș vrea să fi fost acolo cu ele.
Nu pot să nu mă gândesc
că trupurile familiei mele sunt în Etiopia,
amestecate cu țărână, cu kerosen și cu bucăți de avion.
DENNIS MUILENBURG REFUZĂ SĂ DEMISIONEZE DUPĂ DOUĂ ACCIDENTE FATALE
În lunile de după al doilea accident,
Muilenburg a fost luat în colimator.
Până la urmă, în decembrie 2019, Muilenburg a fost concediat.
BOEING ÎL CONCEDEAZĂ PE DENNIS MUILENBURG
Deși a fost la conducere în timpul a două prăbușiri devastatoare
care au ucis sute de oameni, el a câștigat 120 de milioane de dolari
și a plecat cu un pachet de pensionare de aproximativ 60 de milioane.
L-a înlocuit imediat
președintele consiliului de administrație, Dave Calhoun.
Calhoun era un director experimentat.
În acel moment, era deja în consiliu de zece ani.
Boeing intră într-o nouă eră.
David Calhoun preia funcția de director general.
În același timp, erau mai multe anchete în desfășurare.
Camera Reprezentanților era agresivă.
Nu ar trebui să avem tragedii
ca să schimbăm regulile, dacă ele trebuie schimbate.
N-ar trebui să fim aici azi.
Iar Departamentul de Justiție a urmărit un posibil caz penal.
Nimeni nu știa ce consecințe legale va suporta Boeing.
7 IANUARIE 2021
Trecuseră doi ani de la investigațiile prăbușirilor MAX.
Eram la soacra mea și vorbeam despre Mick.
- Se auzeau știrile. - Știri de ultimă oră despre Boeing.
Deodată, auzi „Boeing”, te oprești din ce faci și ciulești urechile.
Boeing a încheiat un acord de suspendare a urmăririi penale privind 737 MAX.
Am zis: „Ce naiba?
Ce e un acord de suspendare a urmăririi penale?”
Această acuzație va fi, practic, anulată după trei ani,
dacă Boeing îndeplinește toate condițiile acordului.
Asta încheie practic ancheta penală
desfășurată de DOJ cu privire la acțiunile celor de la Boeing.
Am zis: „N-are cum! 346 de vieți pierdute.
Avioane noi-nouțe care cad din cer.
Ceva e greșit. Nu poate fi adevărat.”
Și directorii de la Boeing scapă de orice amenințare?
Se pare că da.
Îi punem să plătească o amendă. Le spunem că sunt monitorizați.
Dacă trei ani sunt cuminți, scapă basma curată.
Ca și cum n-ar fi fost.
Directorul general trebuia urmărit penal.
În schimb, au scris că șefii cei mari nu știau nimic despre ce se întâmpla.
Există câteva condiții pe care Boeing trebuie să le respecte.
E absolut de necrezut că cineva poate scăpa nepedepsit
după ce a ucis 346 de oameni.
Așa ceva… Doare cumplit.
Ne-a înfuriat acel acord.
E o nedreptate pentru aceste familii.
Boeing merita o pedeapsă mult mai aspră.
Au bifat căsuța și au mers mai departe.
BOEING ACCEPTĂ ACORDUL PENTRU 2,5 MILIARDE
Amenda e un nimic pentru Boeing.
Dacă ar ajunge niște oameni la închisoare, asta le-ar schimba practicile.
Multe agenții guvernamentale cred că, dacă scot un director în cătușe,
toată compania, toată șandramaua se va prăbuși.
Nu, dacă îi scoți în cătușe,
oamenii vor începe să se gândească de două ori.
Până nu-i tragi la răspundere, nu se vor schimba.
Am simțit că trebuie să fac ceva.
Și mai erau niște familii pregătite să lupte.
- Bună! - Bună!
Singura cale de a-i ataca pe directori
era să dovedim că Boeing
a încălcat condițiile din perioada monitorizată.
Că nu își îmbunătățiseră standardele de siguranță.
Aveam trei ani la dispoziție.
Ne vedem lunar online.
Ținem evidența problemelor de siguranță de la Boeing.
Sunt tot mai multe.
Există o procedură de raportare în SUA.
Când apare o problemă, se înregistrează în sistem și e publică.
Ieri, un MAX a declarat urgență la Roma
și altul a declarat urgență în India.
Căutam tipare
și erau multe probleme cu avioane noi-nouțe.
Probleme electrice, de presurizare, 52 de motoare de stabilizare defecte…
Sisteme esențiale de siguranță.
Boeing a avut probleme cu un perete etanș.
Probleme electrice la panoul principal.
O pală a ventilatorului motorului drept era ruptă.
Am auzit o explozie puternică.
Tavanul unui avion Southwest Airlines s-a desprins în zbor…
Într-un buletin FAA scria
că, dacă lași pornit sistemul antigivraj mai mult de cinci minute în aer,
motorul s-ar putea desprinde.
Zbor cu un bilet lipit pe bord
ca să nu uit să opresc sistemul antigivraj.
N-am altă alertă în avion.
URGENȚĂ TOBOGANE DESFĂȘURATE
FUM ÎN CABINĂ
Ne-am dat seama că nu era doar o problemă de software la MAX.
Erau probleme uriașe de fabricație.
Trebuia să aflăm ce se întâmpla în fabricile Boeing.
Tot ce voia John Barnett era
să vadă că din fabrică iese un produs de calitate.
Dar părea că, în loc să fie sprijinit, întâmpina opoziție.
John a ridicat atâtea probleme și semnale de alarmă
din interiorul companiei, încât, până la urmă, au decis
să-l mute undeva unde nu putea să aibă efecte asupra producției.
A fost tulburător să văd prin ce trecea John.
BARNETT A FOST SUPUS REPRESALIILOR
I-A SPUS CĂ ESTE „PUS PE TUȘĂ”
HĂRȚUIT, DENIGRAT, UMILIT
M-au criticat aspru mai mulți manageri.
În evaluarea performanței mele, am fost retrogradat
și mi s-a redus salariul fiindcă am scris despre problemele de calitate.
Mi-au spus verde în față că nu vor să fie nimic documentat,
ca să poată nega totul, deși erau vinovați.
Exact așa au spus.
PUS PE LISTA NEAGRĂ, FĂRĂ ACCES LA ALTE POSTURI
A urmat un plan de acțiuni corective.
Practic, urma să fiu concediat.
Stresul, umilința și ostilitatea față de mine… toate astea m-au epuizat.
După 30 de ani într-un domeniu
în care ai fost considerat un om de bază,
de pe o zi pe alta, ajungi scursura companiei.
Cum să înțelegi asta?
Așa că am ajuns să mă pensionez anticipat.
Dar, după ce am plecat, știam că problemele continuă să existe.
Asta mă apasă greu pe suflet.
Poate trebuia să merg
la președintele Boeing, nu doar la vicepreședinte.
Nu poți să nu te gândești la asta. Ce aș fi putut face altfel?
Stăteam și mă gândeam: „Ce fac acum?”
Aveam de ales între a sta în banca mea și a merge dincolo de Boeing.
Vorbim de avioane, de vieți omenești, de publicul călător.
Nu puteam să stau deoparte.
Și n-aveam de gând să tac.
John Barnett spune că a lucrat 32 de ani la Boeing
și acum denunță compania.
Era vorba numai despre program, să ne grăbim să terminăm.
Avioane pe bandă rulantă.
Știu ce e dedesubt și e înfricoșător.
Cred că e esențial ca activitățile din cadrul Boeing
să fie cunoscute de către oamenii ale căror vieți depind de ele.
Uitați-vă la 737 MAX!
Acele vieți, acele familii…
De asta îmi tot spun povestea. Cineva trebuie să intervină.
NEGLIJENȚE ÎN PRODUCȚIE
Continuând cercetările…
EFICIENȚĂ ÎN DETRIMENTUL SIGURANȚEI
…am aflat că un mic grup de angajați
semnalase probleme de fabricație
la fabrica Boeing,
spunând că era haos total.
Unii dintre ei ne-au contactat personal.
Am avut onoarea de a lucra cu mulți dintre voi de câțiva ani.
Și au fost multe…
Am început să ținem legătura cu mulți avertizori.
Formaserăm deja un grup.
Am avut mai multe întâlniri cu ei, unele față în față, altele online.
Nu puteam sta degeaba.
Fiindcă trebuie să simțim că cei dragi au contat,
dar și pentru că adevărata justiție și asumarea responsabilității
pot preveni o tragedie viitoare.
22 MAI 2022 ACORDUL EXPIRĂ ÎN 2 ANI
Cât credeți că o să dureze?
- Întâlnirea? - Da.
Vreo trei, patru ore.
Apoi am început să mergem la niște întâlniri cu FAA.
FAA e administrația federală a aviației.
Ei se asigură că proiectarea și fabricarea avioanelor
nu prezintă riscuri.
Trebuie să monitorizeze și să inspecteze Boeing.
MAI 2022
Acordul de suspendare a urmăririi penale urma să expire în doi ani.
Săptămânal, informam FAA
că încă erau multe probleme.
Am văzut încontinuu probleme cu avioanele noi-nouțe,
care nu apar la cele vechi.
E o nebunie că nu le-au rezolvat.
Și ce ne-au spus atunci a fost: „Nu trebuie să vă faceți griji.
Boeing și-a schimbat metodele și e o companie fantastică acum.”
BOEING REFACE CULTURA SIGURANȚEI
Vom împărtăși toate problemele, ca, atunci când lucrurile merg prost,
să le putem rezolva cu toți angajații și cu publicul.
Mulți sperau că David Calhoun va schimba compania.
Directorul Boeing a menționat…
Avem nevoie de o schimbare.
Sperăm că el va face schimbarea în companie.
Dave Calhoun s-a angajat să amelioreze procesele.
A reorganizat secția de inginerie. A pus un director de siguranță.
Toate aceste poziții tactice le-au permis să se asigure că nu se va mai întâmpla.
Au început să creeze un sistem în care conducerea asculta
ce se întâmpla pe teren.
Bun-venit la conferința Boeing!
Încurajăm și răsplătim angajații care cer încetinirea procesului, dacă e nevoie.
PENTRU CĂ VORBESC DESCHIS
Programul Speak up urma să le permită angajaților
să identifice probleme etice
și probleme de conduită și de siguranță
pentru a se lua măsuri rapide.
Am pierdut puțin transparența.
Trebuie s-o recâștigăm, pentru că e vorba de încrederea
pe care o are lumea în noi.
Știri de ultimă oră. Boeing 737 MAX poate zbura din nou.
FAA a ridicat interdicția azi-dimineață.
Compania a actualizat software-ul,
computerele și pregătirea piloților.
Zburați cu un Boeing 737 MAX.
În cabina American Airlines,
aplauze pentru un nou capitol în siguranța 737 MAX,
când prima cursă internă tocmai a părăsit pista.
Sunt mândru de echipa noastră și de acel avion.
E o mașinărie remarcabilă, la fel de sigură ca orice altă aeronavă.
După ce avioanele au fost deblocate,
eram convins că MAX era sigur.
Era sigur pentru zbor.
Un mare impuls pentru Boeing și 737 MAX.
O comandă de miliarde pentru Southwest Airlines.
Ryanair a comandat 75 de avioane MAX.
…urmărind să crească producția de 737 MAX.
Pista de decolare și rulare e foarte aglomerată azi.
Directorul Ryanair spune că MAX
e acum cel mai sigur avion din istoria aviației.
După ce MAX a revenit în aer,
atmosfera s-a schimbat.
Boeing a revenit la vechiul făgaș.
Să scoatem avioanele și să facem din nou bani!
Se lucra în draci.
Aveam în răspundere de zece ori mai multe avioane
decât de obicei.
Iar era o goană haotică, dictată de program.
Aveam multe probleme.
Am numărat cam 50.000 de piese care au sărit controlul calității
și au ajuns în avioane.
Multe dintre ele erau esențiale.
Am raportat asta prin programul Speak Up.
PROBLEMĂ SISTEMICĂ
Multe dintre neregulile semnalate rămân nerezolvate,
de obicei, pentru că piesele lipsesc.
Șeful consiliului de control al materialelor a decis să șteargă
acele rapoarte de neconformitate.
Era o faptă penală.
Așa că am raportat-o prin sistemul Speak Up.
CONTACT
Am observat multe defecte în zonele de îmbinare,
unde se unesc piesele.
Am semnalat asta prin Speak Up.
Nu cred că cineva apelează la Speak Up de două ori.
Pentru că, atunci când am făcut-o, au urmat imediat represalii.
Șeful meu a venit la birou și m-a făcut cu ou și cu oțet.
Mi-a zis: „L-aș fi omorât pe ăla care ar fi spus ce ai spus tu.”
Ce am spus?
Am spus că trebuie să luăm în considerare fundamentele ingineriei.
Au vrut să mă supună unor acțiuni corective,
spunând că nu ascultam de conducere.
Consilierul de etică m-a sunat și a zis: „Merle, o să facă un exemplu din tine.”
ACȚIUNI CORECTIVE
Șeful meu mi-a spus:
„Faci 12 greșeli. Le corectezi în 30 de zile sau te concediez.”
Am început să păstrez documente despre problemele de siguranță.
REPARAȚII NEUTORIZATE PIESE CASATE
Mă gândeam:
„Nu vreau să contactez presa.”
Știam ce pățesc cei care fac dezvăluiri.
Îți pierzi slujba, rămâi pe dinafară.
Am semnalat intern neregulile timp de câțiva ani,
dar n-am vrut să le fac publice.
La urma urmei, sunt un simplu angajat. M-ar fi răstignit.
Mulți colegi se temeau să vorbească, chiar și în cadrul companiei.
Dar, când văd o problemă care ar putea duce la pierderi de vieți,
mie n-o să-mi mai tacă gura.
Așa că am continuat.
În cele din urmă, m-au dat afară din programul Dreamliner.
Apoi mi-a tăiat cineva cauciucul.
Nu știam cine,
dar cred că a fost un avertisment.
Lucrurile sunt ceva mai grave decât ți-ai dori.
Asta m-a dat peste cap.
Mă trezeam din coșmaruri la trei dimineața.
Mergeam la trei psihologi la vremea respectivă,
doar ca să pot face față.
Sunt multe vieți în joc.
Aveam coșmaruri cu avioane care se prăbușeau lângă mine.
Avioane care se prăbușeau atât de aproape încât simțeam dogoarea în somn.
Nu pot dormi noaptea.
Sper să nu mai fie niciun accident cu MAX,
dar eu nu pot dormi noaptea.
Să pierzi luptă după luptă
și să fii trădat iar și iar…
Așa ceva te epuizează.
Mă simțeam neajutorat.
Lucrătorii ar fi mai mult decât fericiți să vorbească deschis publicului,
dar se tem că își vor pierde serviciul.
Mai au ani de muncă înainte.
Nu-și permit să fie dați afară.
Există o cultură a fricii, asta e sigur.
CHARLESTON, CAROLINA DE SUD
După ce a plecat de la Boeing,
John a continuat să vadă aceste probleme, iar asta îl apăsa greu.
Așa că am intentat procesul.
Procesul lui John Barnett împotriva Boeing implica
expunerea la un mediu de lucru ostil,
cu acuzații de represalii din partea Boeing împotriva lui.
Fusese șicanat psihic ani de-a rândul,
cât a lucrat acolo.
Dle Barnett, ați declarat că…
Ce a spus? Că o să vă distrugă?
- Că mă va presa până voi ceda. - Bine. Glumea când a spus asta?
Absolut deloc.
Am depus o plângere
și a trebuit să obligăm Boeing să prezinte documente.
A durat o veșnicie să primim răspunsuri de la Boeing.
Cazurile de denunțare sunt foarte complicate.
De multe ori, când fac publice informațiile
și sunt concediați,
angajatorul le confiscă laptopurile sau telefoanele.
Nu au dovezi care să-i susțină. E un cuvânt contra altuia.
Ce a făcut ca situația lui John să fie diferită de altele
a fost că John documentase totul.
AȘCHII DE TITAN CAD PE FIRE
Și a spus că, într-o zi,
Boeing va trebui să dea socoteală
și că el va avea dovezi cu care va demonstra unde au greșit.
Să vorbim despre investigația privind oxigenul.
Pe la mijlocul lui iulie 2016,
a apărut o problemă cu tuburile de oxigen defecte, corect?
Corect.
Ați descoperit că unele dintre capsulele de oxigen
nu eliberau oxigenul cum trebuie.
Aproximativ 15% nu s-au declanșat.
Tocmai făcuserăți niște teste neoficiale
și ați ajuns la această rată de eșec de 15%, nu?
Nu, nu a fost un test neoficial.
Am zis: „Trebuie să studiem problema.”
Am luat capsule noi din depozit,
încă în cutii, și am trimis acel grup de control.
ANALIZA DEFECTELOR
Rata de eșec a crescut la 25%.
Era un mare semnal de alarmă. Era o problemă gravă.
Să zicem că zbori la 12.000 de metri, are loc o depresurizare masivă
și cad măștile de oxigen.
Ai 20 de secunde să-ți pui masca înainte să te afecteze lipsa de oxigen,
care poate provoca leziuni cerebrale și, uneori, chiar moartea.
Închipuie-ți că nu primești oxigen.
Să zicem că ești cu copiii.
Cine primește oxigen și cine nu?
BARNETT A FOST CRITICAT PENTRU DOCUMENTARE
Cât timp ați documentat problema cu capsulele de oxigen,
nimeni nu v-a criticat pentru documentarea problemei, nu?
De fapt, avem un e-mail.
Unul destul de urât.
Ne-a spus să încetăm cu bazaconia asta.
- Asta era atitudinea lui. Pur și simplu… - N-am văzut asta în mesajele de aici.
- Nu aici, dar aveți copiile mele. - Bine.
John spunea că durează opt, zece, doisprezece ani
până se manifestă acele defecte.
Era foarte îngrijorat că aceste probleme
se vor manifesta în timp și vor provoca un dezastru.
DECEMBRIE 2023 ACORDUL EXPIRĂ ÎNTR-O LUNĂ
Monitorizarea de trei ani
urma să expire peste o lună.
Era un proces mental, psihologic, prin care treceam cu toții.
Merseserăm luni de zile la întâlniri.
Eu am zburat chiar și la Washington ca să discut la Departamentul de Justiție,
să le expun că ne îngrijora că nu se schimbase nimic
în cultura și fabricile Boeing.
Am stat de vorbă cu șeful secției Fraude, Glenn Leon.
Apoi a început să citească de pe o hârtie.
Și, dacă semnalam că avem și noi ceva de spus,
pufnea puțin, apoi continua ca și cum n-am fi spus nimic.
Părea că Departamentul de Justiție încerca să protejeze Boeing.
În sălile de judecată,
Departamentului de Justiție și avocații Boeing sunt de o parte,
iar noi suntem de cealaltă parte.
Parcă noi am fi infractorii.
Când vezi câți avocați au trecut de la Boeing la Justiție
și de la Departamentul de Justiție
la firma de avocatură a Boeing,
e o încâlceală politică totală.
USA - RECLAMANT COMPANIA BOEING - PÂRÂT
Acordul de suspendare a urmăririi penale urma să expire acum.
Nu exista speranță. Nici dreptate.
Nimeni nu avea să dea socoteală. Uitați! Plecați acasă!
Se pare că Departamentul de Justiție nu e interesat să-i prindă pe criminali.
Sunt interesați să închidă dosarul cu orice preț.
Și vor lăsa infractorii să rămână și să facă ce…
Și nimeni nu va învăța nicio lecție.
Acum, arătăm că există nenumărate probleme
la capitolul calitatea producției.
Când va fi următorul accident? Eu sper că niciodată.
Dar cu asta ne confruntăm.
5 IANUARIE 2024
ACORDUL DE SUSPENDARE A URMĂRIRII PENALE EXPIRĂ ÎN 2 ZILE
Turnul de control, Alaska 1282, ridicare Charlie 7 20-80.
Tractare aprobată, 2-8 stânga.
O pornire, o rulare și o decolare absolut normale.
Alaska 1282. Pista 2-8 stânga, decolare aprobată.
O zi bună, Alaska 1282!
Când decola avionul, fiica mea își scotea materialele de desenat.
Fiul meu îmi ședea în poală.
Fetița de trei ani era la mijloc, iar cea de cinci ani era la geam.
Urcam.
Îmi amintesc că m-am uitat să văd cum se simte familia mea.
Seattle, Alaska 1282, 3.300 de metri, urcăm la 4.500.
Alaska 1282, aici Seattle. Urcă și rămâi la 2-3-0.
S-a auzit un șuierat ascuțit.
Și apoi… o bubuitură.
1282, declarăm urgență. Coborâm la 3.000…
Au căzut imediat măștile de oxigen
și am înțeles că se întâmplă ceva grav.
Trebuie să coborâm.
SÂNGERARE AURICULARĂ PIERDEREA AUZULUI
Eram dezorientat, dar am întors rapid capul și am văzut…
cerul.
Am rămas absolut șocat.
I-am prins picioarele băiatului meu de un an între ale mele.
El țipa întruna.
Când mi-am pus masca, nu venea aer.
MĂȘTILE NU FUNCȚIONAU
Am încercat iar. Nu era oxigen.
ÎNSOȚITOARELE DE ZBOR AJUTAU COPIII
MĂȘTILE NU FUNCȚIONAU
M-am uitat la fiica mea
și i-am văzut părul fluturând.
Era la două rânduri în fața găurii.
Credeam că va ceda și următorul panou
și că nu vom scăpa cu viață din acel zbor.
NU ȘTIU CE E, DAR E O PROBLEMĂ
Oxigenul se terminase.
Am început să amețim din nou și vederea mi s-a încețoșat.
Amândouă fiicele mele se uitau la mine speriate.
Nu le spusesem că va fi bine, pentru că nu știam.
MAMĂ, S-A DEPRESURIZAT AVIONUL. NE-AM PUS MĂȘTILE. TE IUBESC
Presupuneam că mai am câteva minute cu familia mea.
Am întins mâna și am pus-o pe spatele soției mele.
Și am început să mă rog.
EȘTI ȘI VEI FI CEA MAI FRUMOASĂ PARTE A VIEȚII MELE
I-am trimis un mesaj de adio fiului meu.
TE IUBESC, MAMĂ
I-am spus că a fost cel mai bun lucru din viața mea.
MI-E FRICĂ TE IUBESC
PENTRU TOTDEAUNA
SPUNE-LE MAMEI ȘI TATEI CĂ ÎI IUBESC
ROAGĂ-TE PENTRU MINE
TE ROG, NU VREAU SĂ MOR
M-am uitat pe geam și avionul coborâse sub nori.
Am putut respira din nou.
Le-am putut spune copiilor că o să fie bine.
Știre de ultimă oră.
O știre de ultimă oră din Oregon.
Priviți această filmare din interiorul unui avion
aflat încă în aer,
după ce o mare parte din fuzelaj s-a desprins în timpul zborului!
Când a avut loc incidentul din Alaska, adunam informații, ca toată lumea.
Nu știam ce se întâmplase.
Eram în bucătărie și telefonul nu se mai oprea.
Am înțeles că se întâmplase ceva foarte grav.
Consiliul pentru Siguranța Transporturilor investighează.
La altitudinea de croazieră, puteam pierde avionul.
Avionul e un Boeing 737 MAX care abia fusese certificat.
A sărit un obturator de ușă.
Nu e o ușă propriu-zisă, ci un spațiu
în care unele companii pun o încă o ușă.
I-am zis cuiva de la Boeing: „Pentru asta se consemnează avioanele la sol.”
FAA a reținut la sol toate aeronavele 737 MAX 9 din SUA.
…spunând că problema poate apărea și la alte avioane.
Boeing s-a dezvinovățit spunând că produsele sale
„nu au fost întreținute corespunzător
de către persoane și/sau entități din afara Boeing”.
Trebuie să înțelegem tot ce s-a întâmplat.
Boeing nu ne-a furnizat documentele și informațiile
pe care le-am tot solicitat în ultimele luni.
Vorbesc despre transparență, dar, până acum, nu sunt transparenți
cu privire la acel obturator.
Incidentul nu m-a surprins.
Mă luptam de câțiva ani cu ei, știind că așa ceva se va întâmpla.
M-am bucurat că n-a murit nimeni.
Un astfel de eșec era un coșmar.
Mi-am spus:
„Asta se întâmplă dacă nu-i tragi la răspundere.”
Când am văzut la știri incidentul,
am prezis exact ce vor afla în timpul anchetei.
Incidentul cu desprinderea panoului
a fost pus pe seama unei scăderi a calității în fabrică.
În 2023, un avion ieșea de pe linia de producție Boeing 737 de lângă Seattle.
E avionul care a devenit Alaska 1282.
E haos în altă parte a fabricii,
deoarece Boeing încearcă să țină pasul cu producția sa crescută
și să se ocupe de externalizare.
Ancheta a descoperit că echipa respectivă de la Boeing
scosese obturatorul
ca să repare lucruri pe care furnizorii nu le făcuseră bine.
Ar fi trebuit să scoată patru șuruburi de fixare.
În raportul preliminar era o fotografie foarte grăitoare.
Se vedeau trei din cele patru colțuri ale obturatorului.
Șuruburile de fixare care l-ar fi ținut la locul lui lipseau.
Nu au fost puse la loc.
După aceea, acel avion a efectuat 154 de zboruri.
Și, de fiecare dată când ateriza sau decola,
vibrațiile mișcau puțintel obturatorul, până când, în cele din urmă,
în 5 ianuarie 2024, acesta a sărit.
Până acum, nu s-au găsit documente
care să ateste scoaterea obturatorului stâng al avionului 8789.
Corect.
Cel care a făcut lucrarea nu a înregistrat-o.
De ce nu? Probabil pentru că cineva i-a cerut să se grăbească.
Era un întreg sistem necorespunzător.
A fost la limită. Prea la limită.
Astăzi, în Congres,
șeful FAA a declarat controlul calității la Boeing drept un eșec.
Fără o cultură a siguranței, nu faci avioane sigure.
Tot ce spuseserăm noi, că la Boeing era o cultură toxică
și că avioanele defecte continuau să zboare,
tocmai fusese confirmat.
Cu două zile înainte să expire acordul de suspendare a urmăririi penale.
Într-un fel, e un miracol.
Nu doar fiindcă n-a murit nimeni.
Dar cum mai puteau spune
că Boeing a fost cuminte în perioada de monitorizare?
Nu puteau.
Departamentul de Justiție a anunțat că Boeing a încălcat un acord din 2021
care proteja compania de acuzații.
Boeing a răspuns:
„Am respectat condițiile acordului.”
Acum, întrebarea este: cum ar arăta o pedeapsă pentru Boeing?
Nimeni nu pare să știe.
S-a reluat totul.
Ancheta Departamentului de Justiție și urmărirea penală.
Totul era din nou pe masă.
8 MARTIE 2024
În zilele de dinaintea plecării de la Boeing,
ați vorbit cu cineva despre stresul de la serviciu?
- Am vorbit cu doctorii mei. - Ce v-a spus doctorul?
Mi-a spus că o să fac infarct și o să mor
sau că aș putea face infarct și aș muri în acel mediu.
V-a spus că puteți face infarct dacă nu plecați de la serviciu.
- Asta declarați? - Dacă nu schimb mediul.
- Bine. - Da.
Luăm o pauză?
Avocatul Boeing i-a luat declarații timp de șapte ore.
John era foarte obosit.
A spus că ar vrea să se întoarcă acasă
și să-și reia depoziția altcândva.
Boeing s-a opus cererii lui John.
În acel moment, John nu voia să facă nimic care să întârzie procesul,
așa că a spus că va reveni a doua zi dimineață și vom termina.
Și s-a întors la hotelul lui.
În dimineața zilei de sâmbătă, 9 martie,
afară era furtună.
Erau tunete, fulgere și ploua torențial.
Până la ora 10:00, nu primiserăm nicio veste de la John.
Când s-a mai oprit ploaia, ne-am dus cu toții acolo.
Speram să-l găsim pe John
cu o problemă medicală, dar că avea să fie bine.
Mă gândeam că poate a avut un atac de panică sever sau așa ceva.
Dar, când am intrat în hotel, administratoarea ne-a condus în spate
și primul lucru pe care ni l-a spus a fost: „Condoleanțe!”
A fost șocant, copleșitor, nici nu vă pot spune ce am simțit
când am aflat că l-au găsit pe John în mașina lui,
cu o rană de glonț în cap.
Inspectorul de poliție credea că, cel mai probabil, a fost sinucidere.
Aveam multe întrebări
și voiam să ne asigurăm că poliția a făcut o anchetă minuțioasă.
Am vrut să vedem conținutul telefonului lui.
Voiam să văd declarațiile martorilor cu care au vorbit.
Au luat amprente de pe camionetă?
Un fost angajat al companiei producătoare de avioane Boeing,
autor al unor denunțuri, a fost găsit mort.
AVERTIZORUL DE INTEGRITATE JOHN BARNETT A FOST GĂSIT MORT ÎN SUA
Vorbisem cu el lunea precedentă.
L-am întrebat: „Când vii acasă?”
Mi-a zis: „Mi-au amânat ședința și trebuie să mai stau aici.
Abia aștept să ajung acasă.”
A zis: „Vreau să mă întind în patul meu.”
Și încă avem multe întrebări fără răspuns.
Vrem doar să știm ce s-a întâmplat.
Am fost șocat.
Nimeni nu vrea să accepte
că John ar fi făcut asta când era atât de aproape
de atingerea obiectivului său,
de a atrage atenția asupra faptului că la Boeing se neglija calitatea.
Era la linia de sosire.
Faptul că a fost găsit așa în mașină…
Nouă nu ni s-a părut
că John, așa cum îl știam, ar fi făcut așa ceva.
CE S-A ÎNTÂMPLAT DE FAPT CU JOHN BARNETT?
NU-S ADEPTUL CONSPIRAȚIILOR, DAR CEVA PUTRED
Lucrurile au luat o turnură stranie.
Parcă am fi intrat într-un univers alternativ.
Sigur, toți ochii erau pe el,
dar era destul să-l împingă la sinucidere?
Asta vrea toată lumea să știe.
Încercăm să stabilim momentul morții lui John Barnett
și dacă a fost într-adevăr sinucidere.
Oamenii sunt sceptici.
Se spunea că John fusese ucis
ca să nu mai vorbească și alții.
ȘTIA PREA MULTE.
A spus: „Dacă mi se întâmplă ceva, nu e sinucidere.”
Știu că nu s-a sinucis. Nici vorbă.
Nu are nicio logică.
Asta credem și noi.
Poliția din Charleston și institutul medico-legal cercetează.
Așteptăm ca poliția și institutul medico-legal
să publice un raport cu concluzii.
Atmosfera era foarte încordată.
Și eu am început să-mi dau seama că nu înțeleg ce s-a întâmplat de fapt.
Când am auzit că John Barnett și-a pierdut viața, a fost traumatizant.
Dar ce m-a înfuriat cu adevărat a fost să aflu cum l-a tratat conducerea
ani în șir, pentru că mă regăseam în asta.
Eram furios.
Avuseseră șansa să rezolve problemele și n-au făcut nimic.
Așa că am sunat la New York Times.
Am spus că mă pot cita
și pot să anunțe că le-am dat documente despre Boeing.
FOST DIRECTOR LA BOEING SPUNE
CĂ ANGAJAȚII LUCRAU NEGLIJENT DIN CAUZA PRESIUNII TIMPULUI
În general, era împotriva firii mele să fac public totul.
Nu îmi place să fiu filmat.
Roy Irvin vorbește public în fața camerei pentru prima dată.
John Barnett era ca un far.
Când am început să lucrez la Boeing, el le arăta oamenilor direcția corectă.
Continuă să facă asta și acum.
Roy e hotărât să termine ce a început Barnett.
Nu sunt nici pe departe John, dar cineva trebuie să continue.
Familia mea e îngrijorată
că apar în acest film,
dar o fac pentru John.
Mi-a fost foarte frică.
Dar mi-am jurat
că voi vorbi, indiferent de consecințe.
Sunt aici pentru că am simțit că trebuie să ies în față.
Am îngrijorări serioase privind siguranța avioanelor 787 și 777
și îmi asum riscuri profesionale pentru a le semnala.
Am aflat că există un nou avertizor, pe nume Sam Mohawk.
- M-am transformat în țintă. - De ce?
Mă preocupă siguranța. Prietenii și familia mea zboară cu ele.
De la moartea lui John,
am fost contactați de zeci și zeci de avertizori din aviație.
Toți au aceleași preocupări ca John Barnett.
New York Times a intervievat actuali și foști angajați ai Boeing
care spun că competența angajaților a scăzut, procesul de inspecție a slăbit
și viteza de producție e prioritară față de controlul calității.
John i-a inspirat pe mulți să vorbească.
3 MAI 2024
Mergem la institutul din Charleston, să ne întâlnim cu legistul,
care a ajuns la o concluzie cu privire la moartea lui John Barnett.
Vor dezvălui rezultatele investigației,
inclusiv rezultatele analizei criminalistice și ale autopsiei.
Da, sunt multe întrebări.
Va fi o zi foarte grea pentru familia lui John.
Mă auziți bine?
Da, mulțumesc.
- Bună dimineața, Rodney! Mă auzi? - Da.
Am fost anunțați
că a avut loc un deces într-un vehicul de la hotel.
Vehiculul era încuiat și a trebuit deschis.
Apoi am fotografiat totul așa cum era.
Poliția din Charleston a găsit cam 80 de amprente ale lui John.
Nu era nimic care să ne facă să credem că a fost o luptă sau așa ceva.
Am obținut imaginile de la camerele de supraveghere,
unde îl vedem pe John intrând în holul hotelului
și apoi ieșind din hotel la 08:37.
Mașina lui e văzută parcând cu spatele la 08:45.
Nu se vede nimeni intrând sau ieșind din vehicul
până când l-a găsit echipajul de urgență.
Una dintre întrebările care persistă este
dacă ați putut stabili că glonțul se potrivea cu arma.
Da. Ce s-a găsit în plafonieră corespunde cu arma lui.
Cred că e clar că e arma lui John,
el era în mașina lui,
iar cauza morții e sinuciderea.
RAPORT SUPLIMENTAR
TIPUL INCIDENTULUI: SINUCIDERE
E sfâșietor…
să știu prin ce a trecut fiul meu și…
Am văzut, într-o măsură,
dar cred că n-am realizat cât de mult îl măcina.
Sunați-mă dacă e nevoie.
Mulțumesc.
Cu plăcere.
- La revedere! - La revedere!
Ia-mă în brațe…
Acestea sunt obiectele returnate de Poliția din Charleston.
Laptopul lui John.
Telefonul lui mobil.
Și caietul lui John.
Înăuntru e scrisoarea de adio pe care a lăsat-o John
înainte să se sinucidă.
„Muie Boeing!”
„Nu mai pot. Mi-a ajuns.
Mă rog ca nenorociții care mi-au distrus viața să plătească.
Mă rog ca Boeing să plătească.
Îngropați-mă cu fața în jos, ca Boeing și șefii lor mincinoși
să mă pupe în fund.
Familiei și prietenilor: mi-am găsit menirea.
Sunt împăcat. Vă iubesc mai mult.”
Și a semnat „John/Mitch, alias Smârc”.
MI-AM GĂSIT MENIREA. SUNT ÎMPĂCAT. VĂ IUBESC MAI MULT
E una dintre acele situații în care te tot întrebi:
„Ce aș fi putut face altfel?”
Da.
Dar un lucru e sigur,
și anume că, deși nu Boeing a apăsat pe trăgaci,
Boeing răspunde de moartea lui John.
18 IUNIE 2024
Audierea din Congres aduce în centrul atenției
siguranța și calitatea avioanelor Boeing.
După prăbușirile 737 MAX,
Boeing a promis să schimbe lucrurile.
Iar avertizorii de integritate ne-au raportat
că, de fapt, erau aceleași probleme.
Fixare necorespunzătoare,
folosirea de piese defecte și deteriorate, deficiențe de calitate la fabricație.
Există tot mai multe dovezi că o urmărire penală e justificată.
Și ne-am convins tot mai mult că trebuie să cerem asumarea răspunderii.
De aceea, Dave Calhoun,
directorul general, va fi azi în boxa martorilor.
Ea e fiica mea, Danielle Moore.
Danielle avea doar 24 de ani
când a murit în accidentul cu Boeing 737 MAX.
Sunt Zipporah Kuria și mi-am pierdut tatăl,
Joseph Kuria Waithaka.
Ca agenții implicate în luarea deciziilor importante,
dacă nu îi urmăriți penal, dacă nu dați o lecție de justiție
și istoria se repetă, cum vă mai priviți în oglindă?
I-ați distrus viața fiului nostru și ne-ați ucis copiii.
Nu vom avea niciodată ocazia să-i mai vedem și să-i mai îmbrățișăm,
cu faceți voi cu familia voastră.
Răspundeți-ne!
Nu mai dați siguranța pe profit!
Gândiți-vă la ultimele șase minute ale fiicei mele!
Rușine!
Șase minute în care m-a strigat!
Acum cinci ani, 346 de oameni nevinovați și-au pierdut viața
în două tragedii evitabile.
După acele tragedii, Boeing a promis că se va schimba.
Și, pentru o vreme, unii au crezut că Boeing s-a schimbat.
Dar, în ianuarie,
fațada s-a prăbușit,
dezvăluind promisiunile goale pe care le-a făcut Boeing lumii.
Problemele pe care le discutăm azi sunt o chestiune de viață și de moarte.
Iar această audiere
este momentul judecății.
Aș vrea să le urez bun-venit unor membri ai publicului
care sunt prezenți azi aici.
Familia lui John Barnett.
Mama lui, Vicky Stokes, și fratele lui, Rodney Barnett.
Un avertizor de integritate
care s-a sinucis din cauza presiunii imense
la care l-a supus Boeing când a ridicat probleme de siguranță.
David Calhoun a fost președinte și director general la Boeing
din ianuarie 2020
și și-a început cariera
la compania General Electric, GE, unde a lucrat 26 de ani.
Dle Calhoun, aproape în fiecare zi apar știri despre noi probleme
sau îngrijorări privind siguranța la Boeing.
Care sunt cauzele fundamentale ale acestui eșec sistemic?
Cum veți remedia situația? Cine trebuie tras la răspundere?
Dumneavoastră sau altcineva?
Cauzele care au contribuit la aproape toate accidentele,
cu excepția celui din Alaska,
sunt legate de o varietate de factori
care țin de operarea și întreținerea unui avion.
La Alaska a fost un defect de fabricație.
Nu știu să mai fi fost altele.
Furnizorii de piese și componente.
Boeing dă vina pe ei.
Lucrătorii care riscă să-și piardă locul de muncă.
Boeing dă vina pe ei.
Piloții care pilotează aceste avioane.
Boeing dă vina pe ei.
Boeing dă vina pe toată lumea, mai puțin pe sine.
Multe se reduc la o forță de muncă neinstruită.
Despre asta e vorba, sincer.
Dle Calhoun, cât câștigați în prezent?
Dle senator, asta e precizat în documentele noastre,
pentru fiecare an de angajare.
Da, dar care e suma?
- E o sumă mare, domnule. - Vă ajut eu.
32,8 milioane, anul ăsta. Corect?
Da.
E o creștere de 45% față de anul trecut.
Așa e?
Da.
Pentru ce anume sunteți plătit?
Să conduc compania Boeing.
Da. Calitatea face parte din pachetul dv. de compensații?
În fața comisiei,
mai mulți avertizori de integritate au susținut
că Boeing face economii la sânge în privința calității și siguranței.
Nu doar în trecut, ci și acum.
Au susținut că ați eliminat inspecțiile,
că sunt mai puțini inspectori de calitate.
Au spus că, atunci când și-au exprimat îngrijorarea,
au fost transferați, supuși represaliilor
și amenințați fizic.
Mie nu mi se pare că țineți la calitate.
Și totuși, sunteți plătit cu 33 de milioane de dolari pe an.
Boeing e într-o stare mai proastă ca oricând.
Și cu adevărat greu de acceptat este
că directorii care au luat toate acele decizii
fac sute de milioane de dolari.
Boeing e în derivă,
iar grupul foarte mic de oameni
care a adus compania aici
e format din marii bogătași ai lumii.
Au fost mulți directori care au venit la Boeing,
la companii din toată America,
și care cred că treaba lor e să reducă costurile,
să stoarcă bani din companie pentru a crește profiturile.
O exploatați.
Exploatați compania Boeing.
Era una dintre marile companii din țară. A angajat mii de oameni în statul meu.
Iar dv. o exploatați pentru profit,
pentru acționari, și sunteți răsplătit pentru asta.
Ați primit o mărire uriașă de salariu.
Deci dv. vă merge bine, dar nu și americanilor.
Mulți dintre acești directori nu aveau nicio legătură cu produsul.
Fuseseră angajați pentru diploma lor în afaceri.
…pe care companiile de succes o au, iar cele fără succes nu o au.
…suntem la 47 pe lună. Vom ajunge la 52 pe lună.
Prognoza devine tot mai robustă, iar cu ajutorul Congresului
vom realiza în cele din urmă câștigurile.
Frontier 2688, pista 2-8 stânga. Aveți permisiunea de decolare.
2-8 stânga, permisiune de decolare.
Boeing atacă simptomele.
Dacă zboară o piesă din avion sau ia foc un motor,
ei vor să rezolve problema rapid
și apoi să spună că au făcut ceva.
Boeing nu atacă niciodată boala,
care e modelul lor de conducere.
Urmărirea banilor cu orice preț,
în loc să facă cel mai bun avion din lume.
La majoritatea companiilor, nu e în joc viața oamenilor.
Dar, la Boeing, da.
Când calitatea Boeing are de suferit,
mor oameni.
Toți avem nevoie de zboruri sigure.
Avem nevoie de avioane sigure.
Boeing trebuie trasă la răspundere.
Compensațiile ultimilor patru directori generali de la Boeing însumează
aproape 500.000.000 de dolari.
În martie 2026, avioanele comerciale Boeing erau raportate
neprofitabile din 2018, cu pierderi de 40 de miliarde $.
În august 2025,
Boeing a stins procesul John Barnett pentru o sumă necomunicată.
Un alt proces contra Boeing, pentru moarte din culpă, e în curs.
În noiembrie 2025, Departamentul de Justiție a închis dosarul 737 MAX.
Boeing a plătit o amendă de 1,1 miliarde și a făcut noi angajamente.
Niciun CEO Boeing nu a fost acuzat.
Au vrut să scape neapărat de noi.
Dar eu nu cred că pot să plec spunând: „Nu putem face nimic.”
Zero dreptate, zero răspundere.
Asta mă înfurie cumplit.
Și cred că trebuie să continuăm lupta.
Nu putem lăsa lucrurile așa.
Trebuie să se schimbe ceva.
După ce a refuzat inițial să participe la acest film,
Boeing a acceptat să ne răspundă în scris:
„Învinuirile din acest film sunt cunoscute de mult.
Unele rămân nefondate, iar altele sunt chestiuni
pe care Boeing le-a rezolvat sau continuă să le optimizeze…
Sub conducerea noului CEO și cu ajutorul angajaților,
am introdus noi valori și conduite care ne consolidează cultura…”
Subtitrarea: Liana Oprea